બીજું મહત્ત્વનું કારણ લગ્નેતર સંબંધો છે. સોશિયલ મીડિયાને કારણે આ સંબંધો ફૂલ્યા ફલ્યા છે. વળી, સ્ત્રીઓ પણ ઘરની બહાર વધારે રહેવાને કારણે અન્ય પુરુષોની નજીક આવે છે. પતિ-પત્ની બંને બહારનાં વિજાતીય મિત્રો સાથે વધારે સમય પસાર કરે છે તેથી એમનું નજીક આવવું સ્વાભાવિક છે. એમાંય પતિ-પત્નીને એકબીજા માટે થોડોય અસંતોષ હોય તો બહારનાં સંબંધો વધારે ગાઢ બને છે. તેથી છૂટા પડવામાં ઉંમરનો સંકોચ ગાયબ થાય છે.